**สัญญาเช่ารถยนต์**

สัญญาฉบับนี้ ทำที่ บริษัท ตัวอย่าง จำกัด เลขที่ 198/339 ซอย 11 ตำบลบางบัวทอง อำเภอบางบัวทอง นนทบุรี 11110 เมื่อวันที่ 2 เดือน มกราคม พ.ศ. 2563 ระหว่าง

นายมีสุข โชคลาภ ถือบัตรประจำตัวประชาชนเลขที่ 000000000012 อยู่บ้านเลขที่ 198/114 ซอย 8 ตำบลบางบัวทอง อำเภอบางบัวทอง นนทบุรี 11110 ซึ่งต่อไปในสัญญาจะเรียกว่า“ผู้ให้เช่า” ฝ่ายหนึ่ง กับ

บริษัท ตัวอย่าง จำกัด ทะเบียนนิติบุคคลเลขที่ 8888888888888 ตั้งอยู่บ้านเลขที่ 198/339 ซอย 11 ตำบลบางบัวทอง อำเภอบางบัวทอง นนทบุรี 11110 ซึ่งต่อไปในสัญญาจะเรียกว่า ”ผู้เช่า” อีกฝ่ายหนึ่ง

คู่สัญญาทั้งสองฝ่ายตกลงทำสัญญาฉบับนี้ โดยมีเงื่อนไขและรายละเอียดดังต่อไปนี้

ข้อ 1 ผู้ให้เช่าตกลงให้เช่า และผู้เช่าตกลงเช่ารถ........รถกระบะโตโยต้า รีโว่...ยี่ห้อ โตโยต้า รุ่น รีโว่ เลขทะเบียน...มส 1234..............โดยมีกำหนดระยะเวลาเช่า....1..... ปี นับตั้งแต่วันที่ 2 เดือน มกราคม พ.ศ. 2563 ถึงวันที่ 31 เดือน ธันวาคม พ.ศ. 2563

ข้อ 2 ผู้เช่าตกลงชำระค่าเช่าให้แก่ผู้ให้เช่าเป็นรายเดือน ในอัตราเดือนละ10,000 บาท (...หนึ่งหมื่นบาทถ้วน....) ทั้งนี้ ผู้เช่าได้ชำระค่าเช่าล่วงหน้า.....1.....เดือนให้กับผู้ให้เช่าแล้วในวันลงนามในสัญญานี้ และมอบเงินประกันการเช่าให้แก่ผู้ให้เช่า เป็นจำนวน...10,000...บาท (.....หนึ่งหมื่นบาทถ้วน.....)

ข้อ 3 การชำระค่าเช่านั้น ผู้เช่าจะต้องนำเงินค่าเช่าไปชำระให้แก่ผู้ให้เช่า ณ สถานที่อันเป็นภูมิลำเนาของผู้ให้เช่า หรือโดยวิธีโอนเงินเข้าบัญชีเงินฝากธนาคารของผู้ให้เช่าโดยตรง

ชื่อบัญชี นายสดใส ชื่นชม

เลขที่บัญชี 111-2222-3333

ธนาคารโอโอ สาขา บางบัวทอง ประเภทออมทรัพย์

ทั้งนี้ให้ผู้ให้เช่าตกลงเป็นผู้รับภาระเงินค่าธรรมเนียม หรือค่าบริการอื่นใดอันเกี่ยวกับการโอนเงินที่ธนาคารเรียกเก็บ และยินยอมให้มีการหักเงินดังกล่าวจากจำนวนเงินที่โอน รวมถึงการหักภาษีหัก ณ ที่จ่ายจากมูลค่าค่าเช่าในอัตรา 5% ในเดือนนั้น ๆ เมื่อได้รับเงินค่าเช่าดังกล่าวแล้วผู้ให้เช่าจะต้องส่งใบเสร็จรับเงินค่าเช่าให้แก่ผู้เช่าเพื่อเก็บไว้เป็นหลักฐานภายใน 7 วัน นับจากวันที่รับชำระค่าเช่าเรียบร้อยแล้ว

ข้อ 4 ผู้เช่าได้ตรวจสภาพรถยนต์ที่เช่าเรียบร้อยแล้ว และเห็นว่ามีสภาพ และการใช้งานปกติตามที่ตกลงกันแล้ว จึงได้ทำการรับมอบจากผู้ให้เช่าไปแล้วในวันนี้

ข้อ 5 ผู้เช่าจะรับผิดชอบต่อความเสียหายใด ๆ ที่เกิดขึ้นแก่รถยนต์ของผู้ให้เช่า และต่อบุคคลภายนอก ในกรณีที่เกิดอุบัติเหตุไม่ว่าจะเป็นความผิดของผู้เช่าหรือไม่ก็ตาม

ข้อ 6 ผู้เช่าจะรับผิดชอบต่อความเสียหายใด ๆ ที่เกิดขึ้นแก่ชีวิต หรือความบาดเจ็บของบุคคลภายนอก หรือแก่ตัวผู้เช่าเองก็ตาม

ข้อ 7 ผู้เช่าจะรับผิดชอบต่อความเสียหายใด ๆ ที่เกิดขึ้นแก่กรณีที่รถยนต์สูญหาย หรือถูกขโมย และ/หรือ ล้อรถ เครื่องมือ เครื่องอุปกรณ์ของผู้ให้เช่าหาย หรือถูกขโมย

ข้อ 8 ผู้เช่าจะคืนรถยนต์ พร้อมด้วยอุปกรณ์ที่เช่าไปคืนแก่ผู้ให้เช่า ณ สถานที่ที่ให้เช่า ในสภาพเรียบร้อยใช้งานได้ตามปกติ

ข้อ 9 ผู้เช่าจะต้องรับผิดชอบต่อค่าใช้จ่ายเกี่ยวกับรถยนต์ที่เช่า อาทิ ค่าประกันภัย ค่าจดทะเบียนและเสียภาษีประจำปีของรถยนต์ ค่าบำรุงรักษาตรวจสภาพและซ่อมแซมรถยนต์ การเปลี่ยนแปลงอะไหล่สิ้นเปลือง ค่าน้ำมันหล่อลื่นทุกชนิด

สัญญานี้ทำขึ้นเป็นสองฉบับ มีข้อความถูกต้องตรงกัน และคู่สัญญาได้อ่านโดยตลอดแล้ว เห็นว่าถูกต้องตามเจตนารมณ์แห่งตนทุกประการ จึงได้ลงลายมือชื่อและประทับตราสำคัญต่อหน้าพยานเป็นสำคัญ

ลงชื่อ.........................................ผู้ให้เช่า

 (นายมีสุข โชคลาภ)

ลงชื่อ.............................................ผู้เช่า

 (นายสดใส ชื่นชม)

 บริษัท ตัวอย่าง จำกัด

ลงชื่อ............................................พยาน

 (นายต้นไม้ รื่นรมย์)

ลงชื่อ............................................พยาน

 (นายคนดี มีสุข)